**Iepirkuma “Genesys PureConnect programmatūras ražotāja tehniskais atbalsts” VK/2018/07 komisijas sēdes**

protokols

Rīgā

|  |  |  |  |
| --- | --- | --- | --- |
| 2018. gada 22. novembrī plkst. 14.00 |  | Nr. | 4 |

|  |  |
| --- | --- |
| Sēdi vada: |  |
|  |  |
| Informātikas departamenta Infrastruktūras uzturēšanas daļas vadītājs  | A. Rutkis |
|  |  |
| Piedalās: |  |
|  |  |
| Informātikas departamenta Infrastruktūras uzturēšanas daļas vecākais eksperts | R. Baltiņš |
| Juridiskā departamenta direktora vietnieks | R. Zariņš |
| Finanšu un darbības nodrošinājuma departamenta vecākā eksperte | D. Klints |
|  |  |
| Protokolē: |  |
|  |  |
| Finanšu un darbības nodrošinājuma departamenta vecākā eksperte | D. Klints |

***Darba kārtībā:***

1. Pretendenta SIA “BELAM-RĪGA” piedāvājuma atbilstības pārbaude iepirkuma nolikumā norādītajām pretendentu atlases prasībām (nolikuma 7. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”).
2. Pretendenta SIA “BELAM-RĪGA” piedāvājuma atbilstības pārbaude iepirkuma nolikumā norādītajām tehniskās specifikācijas prasībām (nolikuma 8. punkts “Tehniskais piedāvājums” un nolikuma 1. pielikums “Tehniskā specifikācija”).
3. Lēmuma par iepirkuma piedāvājuma izvēli un iespējamu iepirkuma līguma slēgšanas tiesību piešķiršanu pieņemšana.
4. Pretendenta SIA “BELAM-RĪGA” nomaksāto nodokļu pārbaude piedāvājumu iesniegšanas termiņa pēdējā dienā (21.11.2018.) un dienā, kad pieņemts lēmums par iespējamu līguma slēgšanas tiesību piešķiršanu (22.11.2018.), maksātnespējas un reģistrācijas valsts pārbaude Elektronisko iepirkumu sistēmā E-izziņas.
5. Pretendenta SIA “BELAM-RĪGA” pārbaude par nolikuma 7.1.2. apakšpunkta prasībām saskaņā ar Starptautisko un Latvijas Republikas nacionālo sankciju likumu.
6. Lēmuma par iepirkuma rezultātiem pieņemšana.
7. Atbildīgā darbinieka par līguma slēgšanu noteikšana.
8. Atbildīgā darbinieka par līguma izpildes uzraudzību noteikšana.
9. Informācijas par iepirkuma rezultātiem nosūtīšana pretendentam.
10. Lēmuma par iepirkuma rezultātiem nosūtīšana Birojam publicēšanai Valsts kases tīmekļvietnē.
11. Noslēgtā iepirkuma līguma nosūtīšana Birojam publicēšanai Valsts kases tīmekļvietnē.
12. Informatīva paziņojuma par noslēgto līgumu publicēšana Iepirkumu uzraudzības biroja tīmekļvietnē.

***Nolemj (vienbalsīgi):***

1. Pretendenta SIA “BELAM-RĪGA” piedāvājums atbilst iepirkuma nolikumā norādītajām pretendentu atlases prasībām (nolikuma 7. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”).
2. Pretendenta SIA “BELAM-RĪGA” piedāvājums atbilst iepirkuma nolikumā norādītajām tehniskās specifikācijas prasībām (nolikuma 8. punkts “Tehniskais piedāvājums” un nolikuma 1. pielikums “Tehniskā specifikācija”).
3. Saskaņā Publisko iepirkumu likuma 51. panta ceturto daļu un iepirkuma nolikuma 11.3. apakšpunktu izvēlēties pretendenta SIA „BELAM-RĪGA” piedāvājumu, kas atbilst iepirkuma nolikuma prasībām, un piešķirt iepirkuma līguma slēgšanas tiesības pretendentam SIA “BELAM-RĪGA” (13 680,00 EUR bez PVN).
4. Iepirkuma komisija pārliecinājās ANO, ES, Latvijas nacionālo un ASV sankciju datubāzē: <http://sankcijas.kd.gov.lv/>, Eiropas Komisijas Sankciju kartē – ES un ANO noteikto sankciju apkopojumā: <https://www.sanctionsmap.eu/#/mai> un ASV OFAC noteikto sankciju sarakstā: <https://www.sanctionsmap.eu/#/main> <https://sanctionssearch.ofac.treas.gov/>, ka pretendentam SIA “BELAM-RĪGA” nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5. Tā kā iepirkuma komisija Elektronisko iepirkumu sistēmā E-izziņas pārliecinājās,
	1. ka pretendentam SIA “BELAM-RĪGA” piedāvājumu iesniegšanas termiņa pēdējā dienā (21.11.2018.) un dienā, kad pieņemts lēmums par iespējamu līguma slēgšanas tiesību piešķiršanu (22.11.2018.), nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 EUR,
	2. ka nav ierakstu par pretendenta SIA “BELAM-RĪGA” maksātnespējas procesiem, likvidācijas procesu vai apturētu saimniecisko darbību,
	3. ka pretendents SIA “BELAM-RĪGA” ir reģistrēts Latvijas Republikā Uzņēmumu reģistrā un pretendentam SIA “BELAM-RĪGA” saistībā ar ārzonas fakta noteikšanu nav datu par ārvalstīs reģistrētām juridiskām personām, kas ir vairāk nekā 25 procentu kapitāla daļu (akciju) īpašnieki (turētāji),

tad, ņemot vērā iepriekš norādīto, pretendenta SIA “BELAM-RĪGA” piedāvājums atbilst iepirkuma nolikumā norādītajām pretendentu atlases prasībām (nolikuma 7. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”), un **iepirkuma komisija nolemj noslēgt līgumu ar pretendentu SIA “BELAM-RĪGA” par kopējo summu 13 680,00 EUR (bez PVN).**

1. Atbildīgo par līguma slēgšanu noteikt Informātikas departamenta Infrastruktūras uzturēšanas daļas vadītāju ***A. Rutki***.
2. Atbildīgo par līguma izpildes uzraudzību noteikt Informātikas departamenta Infrastruktūras uzturēšanas daļas vadītāju ***A. Rutki***.
3. Finanšu un darbības nodrošinājuma departamenta vecākajai ekspertei ***D. Klintij*** *līdz 2018. gada 23. novembrim* sagatavot un nosūtīt vēstuli pretendentam SIA “BELAM-RĪGA” par iepirkuma rezultātiem.
4. Finanšu un darbības nodrošinājuma departamenta vecākajai ekspertei ***D. Klintij*** *līdz 2018. gada 23. novembrim* nosūtīt lēmumu par iepirkuma rezultātiem Birojam publicēšanai Valsts kases tīmekļvietnes [www.kase.gov.lv](http://www.kase.gov.lv) / sadaļā “Publiskie iepirkumi”.
5. Finanšu un darbības nodrošinājuma departamenta vecākajai ekspertei ***D. Klintij*** nosūtīt iepirkuma līguma tekstu Birojam publicēšanai Valsts kases tīmekļvietnes [www.kase.gov.lv/](http://www.kase.gov.lv/) sadaļā “Publiskie iepirkumi” *10 darbdienu laikā pēc tam, kad stājas spēkā iepirkuma līgums.*
6. Finanšu un darbības nodrošinājuma departamenta vecākajai ekspertei ***D. Klintij*** publicēt *Informatīvu paziņojumu par noslēgto līgumu* Iepirkumu uzraudzības biroja tīmekļvietnes [www.iub.gov.lv/](http://www.iub.gov.lv/) sadaļā “Publikāciju vadības sistēma” *10 darbdienu laikā pēc tam, kad noslēgts iepirkuma līgums.*

Sēdi beidz plkst. 15.00.

Pielikumā: 1. Izdruka no Elektronisko iepirkuma sistēmas E-izziņas par nodokļu nomaksas statusu par piedāvājumu iesniegšanas termiņa pēdējo dienu (21.11.2018.) uz 3 lp.

2. Izdruka no Elektronisko iepirkuma sistēmas E-izziņas dienā, kad pieņemts lēmums par iespējamu līguma slēgšanas tiesību piešķiršanu (22.11.2018.), uz 4 lp.

3. Izdrukas no sankciju datubāzēm (tīmekļvietnēm) uz 3 lp.

|  |  |  |
| --- | --- | --- |
| Sēdi vadīja |  | A. Rutkis |
| Piedalījās |  | R. Baltiņš |
|  |  | R. Zariņš |

|  |  |  |
| --- | --- | --- |
| Protokolēja |  | D. Klints |